पांड्या न्यूजीलैंड में टीम इंडिया से जुड़ेंगे, राहुल भारत ए से खेलेंगे
Home खेल पांड्या न्यूजीलैंड में टीम इंडिया से जुड़ेंगे, राहुल भारत ए से खेलेंगे
Posted On: January 25, 2019 6:45 PM In: खेल
नयी दिल्ली, भारतीय ऑलराउंडर हार्दिक पांड्या उन पर लगा निलंबन हटने के बाद न्यूजीलैंड में सीमित ओवरों की सीरीज के लिए भारतीय टीम के साथ जुड़ेंगे जबकि बल्लेबाज लोकेश राहुल निलंबन के हट जाने के बाद अब भारत ए टीम से इंग्लैंड लायंस के खिलाफ खेलेंगे।
भारतीय क्रिकेट कंट्रोल बोर्ड (बीसीसीआई) का संचालन देख रही प्रशासकों की समिति (सीओए) ने ऑलराउंडर पांड्या और बल्लेबाज राहुल पर एक टीवी चैट शो में महिलाओं पर अमर्यादित टिप्पणी करने को लेकर लगा निलंबन गुरूवार को तत्काल प्रभाव से हटा लिया था जिसके बाद उनके क्रिकेट मैदान में उतरने का रास्ता साफ़ हो गया था।
दोनों खिलाड़ियों पर से निलंबन हटने के बाद राष्ट्रीय सीनियर चयन समिति ने पांड्या को न्यूजीलैंड के खिलाफ चल रही सीरीज के लिए भारतीय टीम में शामिल करना का फैसला किया। सीरीज का दूसरा मैच कल खेला जाना है। भारत पहला वनडे जीतकर पांच मैचों की सीरीज में 1-0 से आगे है। पांड्या को जल्द से जल्द टीम के साथ जुड़ने के लिए न्यूजीलैंड भेजा जाएगा।
उल्लेखनीय है कि भारतीय कप्तान विराट कोहली को वनडे सीरीज के आखिरी दो मैचों और तीन मैचों की ट्वंटी-20 सीरीज से विश्राम दिया गया है। चयनकर्ताओं ने उस समय कहा था कि विराट की जगह किसी खिलाड़ी को टीम में शामिल नहीं किया जाएगा लेकिन पांड्या अब टीम के साथ जुड़ने जा रहे हैं।
चयनकर्ताओं ने राहुल को भारत ए टीम में शामिल करने का भी फैसला किया जो इस समय इंग्लैंड लायंस के खिलाफ इस समय तिरुवनंतपुरम में पांच एकदिवसीय मैचों की सीरीज खेल रही है। राहुल इंग्लैंड लायंस के खिलाफ आखिरी तीन मैच खेलेंगे।
रोच के कहर से इंग्लैंड 77 रन पर ढेर
जोकोविच और नडाल में होगा ब्लॉकबस्टर फाइनल